 Mar wax laga waydiiyey dhawaaqii ka soo baxay deeq-bixiyeyaasha iyo sidda ay uga xun yahiin dib u dhaca ay dawladdu ku keentay inay ku qabato doorashooyinka iyo muddo kordhinta ay ku tilmaameen inay kaliftay ammaan daro, kana fiirsanayaan deeqahii ay ugu tala galeen doorashooyinka, wuxuu yidhi wasiirku Anagaa bixinay kharashkii doorashooyinkii hore, xaqna uma laha inay soo fara geliyaan ammuurahayga, kana anagaa iska bixinayna Wariyaha oo sii wata suaalahiisa ayaa waydiiyey wasiirka, warkii ka soo baxay xafiiska ergayga u qaabilsan Somaliland iyo Somalia oo yidhi - Somaliland amaankeedu uu jilicsanyahay Taa oo Guurtiddu been qaawan ku tilmaantay, isla markaana ku tilmaantay u kordhinta muddada madaxweynaha iyo ku xigeenkiisu inuu wadanka ka jiro ammaan xumo - waa laba shay oo kala fog, taasoo ku iftiiminaysa in Guurtidda iyo Xukuumaddu ay ku shiraakoobeen siddii ay u jah wareerin lahaayeen ummaddan masiirkeeda faraha laga saaray. 